kardosdrur/scandi-wiki huggingface dataset:
Social virksomhed

En social virksomhed er en virksomhed, der er missionsdrevet frem for profit-maksimerende. Europa-Kommissionen karakteriserer en social virksomhed, som en virksomhed der: 
 Har som primært mål at skabe social succes frem for at generere overskud for ejere og aktionærer. 
 På en innovativ og entreprenant måde opererer på markedet med produktion af varer eller tjenesteydelser. 
 Bruger overskud til hovedsageligt at nå sociale mål. 
 Ledes af sociale iværksættere på en ansvarlig og gennemsigtig måde, navnlig ved at inddrage relevante medarbejdere, kunder og interessenter.

Kapital målrettet sociale virksomheder 

I Storbritannien, Frankrig, Holland og Tyskland har der længe eksisteret en række sociale investeringsfonde, der investerer mange millioner euro i sociale virksomheder. I Danmark er venture kapital til sociale virksomheder endnu et ret nyt fænomen. I 2012 blev den første sociale kapitalfond lanceret med 25 millioner kr i startkapital fra Trygfonden.

Politisk fokus på sociale virksomheder 

I Danmark er sociale virksomheder blandt andet blevet promoveret politisk af Mette Frederiksen (S) som alternativ til passiv forsørgelse. Maarten van Engeland, formand for Det Nationale Netværk af Virksomhedsledere, har kaldt Frederiksens støtte et skråplan. I forbindelse med finanslovsforhandlingerne i 2013, nedsatte Enhedslisten og regeringen et kommissorium med henblik på at undersøge barrierer for etablering og udvikling af socialøkonomiske virksomheder, samt at definere denne sociale virksomhedsform.

Se også 
 Socialt entreprenørskab
 Social innovation

Eksterne henvisninger 
 Den Sociale Kapitalfond
 Center for Socialøkonomi
 DANSIC – Danish Social Innovation Club
 Big Society Capital
 Harvard – Social Enterprise
 Eksempler på sociale virksomheder i Danmark

Henvisninger 

Virksomhedsformer
Jack Lukeman

Jack Lukeman (født Seán Loughman d. 11. februar 1973) er en irsk sangskriver, musiker, musikproducer og sanger. Han er også kendt under navnet Jack L. Han optræder på både engelsk, irsk, fransk, tysk, tjekkisk og Maori

Han optræder sammen med en lang række andre irske kunstnere og bands som U2, The Dubliners, The Chieftains, Shane MacGowan og Sinead O'Connor m.fl. på sangen "The Ballad of Ronnie Drew", en hyldest sang til Ronnie Drew der blev udgivet i 2008.

Diskograf

Studiealbums 
 1995 Wax med The Black Romantics
 1997 Acoustico
 1999 Metropolis Blue
 2001 Universe
 2002 Songs From The Little Universe Show
 2005 The Amsterdam Album
 2005 The Brussels Album
 2006 Broken Songs
 2008 Burn On
 2009 The Story So Far – The Essential Collection

Singler 
 1995 "If We Only Have Love"
 1998 "Tremendous"
 1998 "Summer Wind"
 1998 "Georgie Boy"
 1999 "Ode To Ed Wood"
 2000 "Rooftop Lullaby"
 2001 "So Far Gone"
 2001 "Don't Fall In Love"
 2002 "Can't Get You Out Of My Head"
 2003 "Jacky"

Musikere fra Irland
Sangskrivere fra Irland
Servante (møbel)

En servante er et skabsmøbel af træ med en bordplade foroven. Møblet var meget anvendt på karle- og pigekamre eller på pensionatværelser for år tilbage. Servanten var bemalet. I 1970'erne fik servanterne en opblomstringstid, hvor de meget ofte blev afsyret, således at al bemalingen var borte.

Skabsdelen er med én skabslåge, hvor der bagved findes et rum, opdelt med hylde. Herover en skuffe lige under bordpladen. Bordpladen er i ét stykke, oftest af marmor, idet servanten tillige er blevet anvendt som 'vaskebord' til brug ved personlig hygiejne.

Til brug som vaskebord findes servantesæt. Et servantesæt består af et vaskefad samt en stor vandkande, begge dele i emaljeret jern.

Servanter findes også som trebenet opsats i jern, hvor fadet hviler i en ring foroven, kander står på en lille hylde nederst, hvor tyngdepunktet giver stabilitet, og i midten kan der være en lille hylde til en sæbeskål.

Servantestel er lige så ofte fremstillet af porcelæn eller fajance, især i de lidt finere udførelser.

Se også 
 Vaskebræt

Referencer 

Kabinetter
Personlig hygiejne
Peter Schildt

Ernst Peter Jurgen Schildt (født 9. juni 1951 i Stockholm) er en svensk skuespiller, manuskriptforfatter, filminstruktør, teaterinstruktør, etc. Han er bror til Johan Schildt og søn af  Margareta og Henrik Schildt. Peter Schildt har været gift med Christina Herrström.

Schildt begyndte som skuespiller, da han var syv år. I skoletiden medvirkede han i TV og radio og ved teatre.

Filmografi (utvalg) 
 1963 – Den gula bilen
 1969 – Ådalen 31
 1980 – Lycka till (TV) (også instruktør)
 1982 – Ingenjör Andrées luftfärd
 1982 – Gräsänklingar
 1985 – August Strindberg: Ett liv (TV)
 1986 – Amorosa
 1988 – Xerxes (tv-serie) (instruktør)
 1989 – Tre kärlekar (TV)
 1990 – Ebba & Didrik (TV) (instruktør)
 1996 – Juloratoriet
 1997 – Glappet (TV) (instruktør)
 1999 – Ivar Kreuger (tv-serie)
 2000 – Suxxess (også instruktør og manuskriptforfatter)
 2006 – Kronprinsessan (TV)
 2008 – Sommer (tv-serie)
 2008 – Oskyldigt dömd (TV)
 2010 – Tusen gånger starkare (instruktør)
 2011 – Svensson, Svensson – i nöd och lust

Referencer

Eksterne henvisninger 
 

Skuespillere fra Sverige
Manuskriptforfattere fra Sverige
Filminstruktører fra Sverige
Personer fra Stockholm
Teaterinstruktører fra Sverige
Svensksprogede forfattere fra Sverige
Fodboldturneringen 1891-92

Fodboldturneringen 1891–92 var den tredje sæson af den danske fodboldliga Fodboldturneringen, arrangeret af Dansk Boldspil-Union. Ligaen havde deltagelse af fem hold, der spillede en enkeltturnering alle-mod-alle. I tilfælde af uafgjort blev der spillet forlænget spilletid, og hvis stillingen derefter stadig var uafgjort, blev kampen spillet om.

Melchioraner Boldklubben trak sig fra turneringen i april 1892, og kampene mod Kjøbenhavns Boldklub og Østerbros Boldklub blev vundet af sidstnævnte klubber uden kamp (medregnet i stillingen med målscoren 0-0).

Tre hold endte lige på tre sejre, og derfor blev der ikke kåret nogen vinder af turneringen.

Resultater

Kilder / eksterne henvisninger 
 RSSSF – Denmark – København A-Raeken and National Playoffs 1889-1927  
 IFFHS – National championships – 1891/92 season – Danmark  
 Statistik over de københavnske Fodboldturneringer fra 1889/90 til 1909/10 (Københavns Boldspil-Union, 1910).

Noter 

Sæsoner i Fodboldturneringen
Fodbold i 1891
Fodbold i 1892
Christina Herrström

Christina Yngvesdotter Herrström Schildt (født Herrström 23. august 1959 i Lidingö, Sverige) er en svensk børnebogsforfatter og manuskriptforfatter. Hun har værte gift med Peter Schildt. Hun har skrevet blandt andet børnebøgene Ebba & Didrik, Glappet og Tusen gånger starkare og manuskripter til filme og tv-serier baserede på disse bøgene (Glappet var først en tv-serie, men hun skrev den om til en bog). Hun har også skrevet manuskripter til andre tv-serier og film.

Referencer

Eksterne henvisninger 
 Christina Herrström på Bonnier Carlsens webside 
 Christina Herrström på DramaDirekt's webside 
 

Manuskriptforfattere fra Sverige
Børnebogsforfattere fra Sverige
Svensksprogede forfattere fra Sverige
Fodboldturneringen 1892-93

Fodboldturneringen 1892–93 var den fjerde sæson af den danske fodboldliga Fodboldturneringen, arrangeret af Dansk Boldspil-Union. Ligaen havde deltagelse af fem hold, der spillede en dobbeltturnering alle-mod-alle. I tilfælde af uafgjort blev der spillet forlænget spilletid, og hvis stillingen derefter stadig var uafgjort, blev kampen spillet om.

Østerbros Boldklub nåede kun at spille tre kampe (1 sejr og 2 nederlag), inden holdet trak sig fra turneringen. Resten af klubbens kampe er medregnet i stillingen som sejre til modstanderne med målscoren 0-0.

Turneringen blev vundet af Akademisk Boldklub, som dermed vandt titlen for anden gang.

Resultater

Kilder / eksterne henvisninger 
 RSSSF – Denmark – København A-Raeken and National Playoffs 1889-1927  
 IFFHS – National Championships – 1892/93 season – Danmark  
 Statistik over de københavnske Fodboldturneringer fra 1889/90 til 1909/10 (Københavns Boldspil-Union, 1910).

Noter 

Sæsoner i Fodboldturneringen
Fodbold i 1892
Fodbold i 1893
Tusen gånger starkare

Tusen gånger starkare er en svensk ungdomsbog fra 2006 skrevet af Christina Herrström. Den blev kåret til Augustprisen. Bogen fortæller om magtspillet mellem drenger og piger.

Handling
Signe er en 15-årig pige og i hendes klasse er det de larmende drengene og den populære pigen Mimi der bestemmer. Da den nyindflyttede Saga begynder i klassen sker der en ændring. Hun overtræder de uskrevne regler for, hvordan piger skal opføre sig. I begyndelsen får hun ros af lærerne for, at hun tager for sig og er stærk, sammenlignet med de andre piger, men da de følger hendes eksempel, bliver situationen kaotisk.

Film
I 2010 blev en film baseret på bogen produceret.

Referencer

Litteratur i 2006
Børnebøger
Litteratur fra Sverige
Loddemetal

Loddemetal er en metallegering beregnet til at sammenføje to metalstykker med en temperatur betydeligt under de to stykker metals smeltepunkt.

Blødlodning er hvad man mest tænker på når man taler om loddemetal (og lodning) – og disse har typisk et smeltepunkt i temperaturintervallet 90 til 450 °C. Blødloddemetal er almindeligvis anvendt i elektronik og VVS-rør. Metallegeringer som smelter mellem 180 og 190 °C er de mest almindeligt anvendte. Per definition kaldes loddemetaller med smeltepunkter på over 450 °C for hårdloddemetal.

Loddetin 
Loddetin bestod tidligere af en tin/bly legering, som oftest 63 % tin og 37 % bly, da denne har et lavt smeltepunkt (183 °C), i særlige tilfælde, tilsat andre metaller (sølv, bismut) i mindre mængder. 

Fra 1. juli 2006 har EU's Waste Electrical and Electronic Equipment Directive (WEEE-direktivet) og Restriction of Hazardous Substances Directive (RoHS-direktivet) forbudt brug af bly i elektronik, derfor anvendes nu andre blandinger som eksempelvis Sn-Ag-Cu (tin-sølv-kobber).

Sn-Ag-Cu forhold kan f.eks. være:
 (95,5;3,8;0,7) – smeltepunkt omkring 220 °C
 (96,5;3,5;0) (vægt%) smeltepunkt eutektisk omkring 221 °C
 (99,3;0;0,7) smeltepunkt eutetisk omkring 227 °C

Lodning
Legeringer
Manga (band)

Manga er et tyrkisk Rockband fra Ankara som er kendte for sangen We Could Be The Same fra Eurovision 2012 og kom på nr.2 plads. Bandet er også kendt for den Tyrkiske Linkin Park.

Musikgrupper fra Tyrkiet
Indierockgrupper fra Tyrkiet
Nu metal-grupper
Deltagere ved Eurovision Song Contest 2010
Musikgrupper fra 2001
August Ferdinand af Preussen

Prins August Ferdinand af Preussen (født 23. maj 1730 i Berlin, død 2. maj 1813 i Berlin) var preussisk prins og Herrenmeister i Johannitterordenen. Han tilhørte Hohenzollern-slægten og var yngste søn af kong Frederik Vilhelm 1. af Preussen og dronning Sophie Dorothea af Hannover.

Under Napoleonskrigene blev han sammen med 25.000 preussere, deriblandt sin adjudant, Carl von Clausewitz, taget til fange af franskmændene efter slaget ved Jena, og han tilbragte derpå omkring et år i fransk krigsfangenskab.

Eksterne henvisninger 
 

Personer i Napoleonskrigene
Huset Hohenzollern
Kongelige fra Preussen
Personer fra Berlin
Tyskere i 1700-tallet
Tyskere i 1800-tallet
Fredrik Gunnarsson

Hans Göte Fredrik Gunnarsson (født 4. september 1965 i Oxelösund, Sverige) er en svensk skuespiller. Han studerede ved Teaterhögskolan i Malmö 1992–95.

Filmografi (udvalg) 
 1997 – Vildängel
 2001 – Villospår
 2005–10 – Wallander (Johan Svartman)
 2011 – Som en Zorro
 2011 – Broen (tv-serie)

Referencer

Eksterne henvisninger 
 

Skuespillere fra Sverige
Gadeartist

En gadeartist er en optrædende, der offentligt laver cirkusnumre og kunst lige fra digtoplæsning over tryllekunst til jonglering og akrobatik. Gadeartister kan optræde for at samle penge ind til sig selv, men også for at afprøve kunstneriske tiltag.

Se også 
 Gøgler
 Artist

Cirkusartister
Stillingsbetegnelser
Social entreprenør

En social entreprenør er en person, der arbejder for at skabe social værdi gennem socialt entreprenørskab. Sociale entreprenører bygger typisk nye organisationer så som en social virksomhed, men betegnelsen anvendes også for personer, der arbejder med at skabe social innovation på tværs af hhv. den offentlige, private og frivillige sektor. 

Bill Drayton, stifter af Ashoka, er bredt anerkendt som ophavsmanden til begrebet social entreprenør.

Eksempler på verdenskendte sociale entreprenører 
 Muhammad Yunus, Nobelprisvinder og medstifter, Grameeen Bank
 Bill Drayton, Stifter, Ashoka
 Jacqueline Novogratz, CEO, Acumen Fund
 Wendy Kopp, stifter, Teach for America
 William Foote, CEO, Root Capital
 Thorkil Sonne, stifter, Specialisterne

Eksterne henvisninger 

Iværksætteri
Social økonomi
Forsikring & Pension

F&P (tidligere Forsikring & Pension) er en dansk brancheorganisation for forsikringsselskaber og tværgående pensionsselskaber.

Organisationen blev etableret i 1997 gennem en fusion af Assurandør-Societetet og Arbejdsmarkedspensionsrådet og fik i første omgang navnet Rådet for Dansk Forsikring og Pension. Navnet blev i 1999 ændret til Forsikring & Pension, og i 2021 blev navnet igen ændret til det nuværende, F&P.

F&P arbejder generelt med at varetage medlemmernes interesser og mere konkret med at sikre bedre omdømme, øget åbenhed og gennemsigtighed samt en høj etisk standard i branchen. Endelig driver organisationen rådgivningen Forsikringsoplysningen.

Næsten alle danske forsikringsselskaber og pensionskasser er medlemmer af organisationen. Medlemstallet er ca. 100 selskaber – fordelt på ca. 70 koncerner, administrationsfællesskaber, agenturer eller enkeltselskaber. F&P har domicil i Tuborg Havn i Hellerup.

Efter generalforsamlingen i F&P den 21. november 2019 konstituerede bestyrelsen sig med nyvalg af adm. direktør Laila Mortensen, Industriens Pension, som formand. Adm. direktør i F&P er Kent Damsgaard.

Referencer

Eksterne henvisninger 
 F&P's hjemmeside 

Etableret i 1997
Brancheforeninger i Danmark
Forsikring
Forsikringsoplysningen

Forsikringsoplysningen er en dansk informationstjeneste om forsikringsforhold, som er drevet af brancheorganisationen Forsikring & Pension. Tjenesten henvender sig både til forbrugere, foreninger, medier m.m.

Informationen foregår dels via hjemmeside og publikationer, dels via henvendelser på mail, telefon og sociale medier.

Kilder og eksterne henvisninger 
 Forsikringsoplysningens hjemmeside 

Oplysningen
Dansk Kommunalarbejderforbund

Dansk Kommunalarbejderforbund var et dansk fagforbund, der organiserede ansatte indenfor velfærdsservice i kommunerne, eksempelvis sygehjælpere og andet plejehjemspersonale.

Forbundet, der havde rødder tilbage til 1899, hvor Københavns Kommunale Arbejderforbund blev dannet, blev i 1992 fusioneret med Husligt Arbejder Forbund til Forbundet af Offentligt Ansatte. 

Forbundets sidste formand var Poul Winckler, der senere blev formand for det nye store fagforbund. 

Etableret i 1899
Ophørt i 1992
Fagforbund under LO
Poul Winckler

Poul Winckler (født 8. maj 1937 i Aarhus, død 13. januar 2019) var en dansk fagforeningsmand, der var formand for Dansk Kommunalarbejderforbund fra 1980 og for Forbundet af Offentligt Ansatte fra dettes grundlæggelse i 1993 til 2002. I perioden 1990-2002 var han desuden formand for forhandlingskartellet KTO.

Winckler arbejdede i sit civile liv som portør, men i 1970 blev han fagforeningspolitiker på fuld tid. Som forbundsformand og forhandler høstede han anerkendelse for sin udholdenhed og velforberedte stil. Han markerede sig som modstander af udlicitering og privatisering, men tilhænger af Ny Løn. I 2002 trak han sig fra formandsposten på grund af alder jf. forbundets love. Dennis Kristensen blev efter kampvalg ny formand.

Fra 1998 tíl 2002 var han medlem af Farum Byråd for Socialdemokraterne.

Referencer

Eksterne henvisninger 
 Den Store Danske
 

Fagforeningsfolk fra Danmark
Kommunalbestyrelsesmedlemmer fra Socialdemokraterne
Personer i Kraks Blå Bog (afdøde)
Personer fra Aarhus
Medlemmer af Farum Byråd
Change of Habit (sang)

"Change Of Habit" er en komposition af Ben Weisman og Buddy Kaye. Sangen blev indspillet af Elvis Presley den 5. marts 1969 hos Decca Universal Studio i Hollywood.

"Change Of Habit" blev udsendt på Elvis-LP'en Let's Be Friends i april 1970 og er aldrig udsendt som single. Sangen var titelmelodi til filmen Change Of Habit med Elvis Presley i hovedrollen. Der blev aldrig udgivet et samlet soundtrack fra filmen, så de fire sange, som var indlagt heri, blev udsendt 'dråbevis' med "Rubberneckin'" som den eneste af filmens sange, der blev udsendt samtidig med filmen.

"Change Of Habit" er endvidere på CD'en fra 18. juli 1995 Command Performances – The Essential 60's Masters, vol. 2, som er en samling af de bedre af Elvis' filmsange fra 1960'ernes mange spillefilm.

Referencer 

Elvis Presley-sange
Sange fra 1969
Popsange
Oceania Nations Cup 2004

Oceania Handball Nations Cup 2004, (eller Handball Pacific Cup 2004) var det første officielle oceaniske håndboldmesterskab for herrer. Det blev afholdt fra den 10.-13. juni, 2004 i Australien. Alle kampene blev spillet i Sydney Olympic Park Sports Centre. Fem hold deltog i turneringen , , ,  og .

Kampe

Gruppespillet

Gruppe A

Gruppe B

Knockout-fase

3.-plads Playoff

Finale

Placeringer

Kilder og eksterne henvisninger 

 Turneringen hos todor66.com 

Håndbold i 2004
2004
Marco Sørensen

Marco L. Sørensen (født 6. september 1990 i Aalborg) er en dansk racerkører, der indtil udgangen af 2015 var reservekører for Renault F1.

Han har kørt for det tjekkiske hold, Lotus, i World Series by Renault. Han vandt sin første sejr i serien 2. juni 2012 på den belgiske bane, Circuit de Spa-Francorchamps.

Karriere 

† Marco Sørensen kunne som gæstekører ikke score point.

Referencer

Eksterne henvisninger 

 
 

Motorsportsfolk fra Danmark
Personer fra Godthåb (Svenstrup)
Oceania Nations Cup 2008

Oceania Handball Nations Cup 2008, var det tredje officielle oceaniske håndboldmesterskab for herrer. Det blev afholdt fra den 7.-10. april, 2008 i New Zealand. Alle kampene blev spillet i TSB Bank Arena. Fire hold deltog i turneringen , ,  og . Turneringen blev spillet i robin-systemet hvor anden og tredje runde, foregik i en kamp på den samme dag.  fik en pris for bedste sportsånd under turneringen. Turneringen fungerede også som kvalifikation til VM i håndbold 2009. Ny Kaledonien vandt egentligt retten til dette, da de vandt turneringen, men de er som fransk koloni ikke medlem af IHF og må derfor ikke deltage i VM. Pladsen ved VM gik derfor videre til Australien, der blev toer.

Arena

Gruppe

Kampe

Placeringer

Eksterne henvisninger 
 Turneringen hos todor66.com 

Håndbold i 2008
2008
Wellington
Håndbold i New Zealand
Fodboldturneringen 1893-94

Fodboldturneringen 1893–94 var den femte sæson af den danske fodboldliga Fodboldturneringen, arrangeret af Dansk Boldspil-Union. Ligaen havde deltagelse af fem hold, der spillede en dobbeltturnering alle-mod-alle. I tilfælde af uafgjort blev der spillet forlænget spilletid, men i modsætning til de tidligere sæsoner i ligaen blev kampe, der endte uafgjort efter forlænget spilletid ikke spillet om. Kampen mellem Akademisk Boldklub og Kjøbenhavns Boldklub i foråret 1894, der endte 3-3 efter forlænget spilletid, blev altså den første uafgjorte kamp i Fodboldturneringens historie, der ikke blev spillet om.

Kampen mellem Frem og Fri i foråret 1894 blev vundet af førstnævnte uden kamp, og er medtaget i nedenstående stilling med målscoren 0-0.

Turneringen blev vundet af Akademisk Boldklub, som dermed vandt titlen for tredje gang, og som dermed vandt pokalen til ejendom.

Resultater

Kilder / eksterne henvisninger 
 RSSSF – Denmark – København A-Raeken and National Playoffs 1889-1927  
 IFFHS – National Championships – 1893/94 season – Danmark 
 Statistik over de københavnske Fodboldturneringer fra 1889/90 til 1909/10 (Københavns Boldspil-Union, 1910).

Noter 

Sæsoner i Fodboldturneringen
Fodbold i 1893
Fodbold i 1894
Dubai Tennis Championships 2012

Dubai Tennis Championships 2012 var en professionel tennisturnering  for kvinder. Det var den 20. udgave  af Turnerungen som var en del af WTA Tour 2012 og ATP Tour 2012. Turneringen blev afviklet i Dubai, Forenede Arabiske Emirater. WTA turneringen blev afviklet fra fra 20. til den 25. februar, 2012, mens ATP turneringen blev afviklet fra 27. februar til den 3. marts 2012.

Finalerne

Herresingle
Uddybende artikel: Dubai Tennis Championships 2012 (herresingle)
 Roger Federer def.  Andy Murray, 7–5, 6–4
Det var Federer's 2nd titel i 2012 og hans sejre nr. 72nd i hans karrierer. Det var hans femte sejer i Dubai, hvor han også vandt i 2003, 2004, 2005 og 2007.

Damesingle
Uddybende artikel: Dubai Tennis Championships 2012 (damesingle)
 Agnieszka Radwańska def.  Julia Görges, 7–5, 6–4
Det var  Radwanska's 1st titel i 2012 og hendes 8. i karrieren.

Herredouble
 Mahesh Bhupathi /  Rohan Bopanna def.  Mariusz Fyrstenberg /  Marcin Matkowski, 6–4, 3–6, [10–5]

Damedouble
 Liezel Huber /  Lisa Raymond def.  Sania Mirza /  Elena Vesnina, 6–2, 6–1

Eksterne henvisninger
 Official website 

2012
WTA Tour 2012
ATP Tour 2012
Fodboldturneringen 1894-95

Fodboldturneringen 1894–95 var den sjette sæson af den danske fodboldliga Fodboldturneringen, arrangeret af Dansk Boldspil-Union. Ligaen havde deltagelse af tre hold, der spillede en dobbeltturnering alle-mod-alle. Det var det hidtil laveste antal deltagere i ligaen, men til gengæld lykkedes for første gang i ligaens historie at gennemføre alle kampene.

Turneringen blev vundet af Akademisk Boldklub, som dermed vandt titlen for tredje sæson i træk og fjerde gang i alt.

Resultater

Kilder / eksterne henvisninger 
 RSSSF – Denmark – København A-Raeken and National Playoffs 1889-1927  
 IFFHS – National Championships – 1894/95 season – Danmark  
 Statistik over de københavnske Fodboldturneringer fra 1889/90 til 1909/10 (Københavns Boldspil-Union, 1910).

Noter 

Sæsoner i Fodboldturneringen
Fodbold i 1894
Fodbold i 1895
Søren Andersen (flertydig)

Søren Andersen kan hentyde til flere personer:

 Søren Andersen (født 1970) – en tidligere dansk landsholdspiller (angriber) i fodbold.
 Søren Andersen (fodboldspiller, født 1937) (1937 – 1960) – en dansk fodboldspiller (centerforward), som spillede i Frem
 Søren Andersen (fodboldspiller, født 1925) (1925 – 1998) – en dansk landsholdsspiller i fodbold fra Esbjerg.
 Søren Andersen (håndboldspiller) (født 1948) – en tidligere dansk håndboldspiller som deltog i Sommer-OL 1976.
 Søren Kaj Andersen – mag.art. i kultursociologi og ph.d. i sociologi.
 Søren Kaare-Andersen (født 1958) – dansk erhvervsleder.
 Søren Andersen (musiker) - dansk guitarist og musiker
Mara (buddhisme)

Mara er en mytologisk religiøs figur i buddhismen. Mara er beskrevet som dæmonen der fristede Gautama Buddha under hans meditation i skyggen af bo-træet. Buddha modstod mentale visioner af erotiske kvinder, der ifølge andre kilder kunne være Mara's egne døtre. Mara's generelle opgave var at forhindre mennesker i at meditere, og derved finde oplysningen. 

Buddhisme
Dæmoner
Charro (sang)

"Charro" er en komposition af Billy Strange og Mac Davis og er indsunget af Elvis Presley. "Charro" er titelnummer til Elvis Presley-filmen Charro! fra 1969. (Filmens titel er med udråbstegn, sangens er uden). Sangen blev indspillet af Elvis i Samuel Goldwyn Studio i Hollywood i november 1968. 

"Charro" blev udgivet som B-side på en singleplade med "Memories" som A-side. Denne blev i øvrigt skrevet af de samme forfattere som "Charro" og blev indspillet den 27. juni 1968 hos NBC i Burbank, Californien.

"Charro" er endvidere på CD'en fra 18. juli 1995 Command Performances – The Essential 60's Masters, vol. 2, som er en samling af de bedre af Elvis' filmsange fra 1960'ernes mange spillefilm.

Underlægningsmusikken til filmen Charro! blev komponeret af Hugo Montenegro, hvis orkester også ledsagede Elvis på titelnummeret.
Hugo Montenegro havde et stort internationalt hit i 1966 med temaet fra Sergio Leones 'spaghettiwestern' The Good, the Bad and the Ugly med bl.a. Clint Eastwood.

Referencer 

Elvis Presley-sange
Sange fra 1968